એક બીજો ભાવ કડવાને. ખુરશીઓ ઉપર બે પાંચ મોટા માણસો બેઠા હોય ને સામે હકડેઠઠ્ઠ સભા બેઠી હોય ત્યારે ઇલેક્ટ્રિકનાં દોરડાં આમથી તેમ જોડે, જૂનાં એમ્પ્લીફાયરમાં એક બે પીનો આમથી તેમ ખોસે, બે ચાર સ્વીચ ઉઘાડ-બંધ કરે, પછી બધાં એની સામે અચરજથી જુએ છે ની ખાતરી કરીને સ્પિકર ઉપર થોડા ટકોરા પાડે, એક બે વાર જોર જોરથી ફૂંક મારે પછી બે ચાર વાર એલાવ-એલાવ બોલવાની લ્હાવો લેવાનો ગર્વ પંપાળી લે. બહુ ગમતું કડવાને, બે સારાં “માણાં’ જોવે તો.